da de sv en da en de it en fr de sv en de en da en en de da en en en en en en en en en en en it en da da nb nl nl nl nl nl zh fr fr fr fr ja fr en nb sv da id da en da da da da da da da da da da da da da en de de de da da da de nb da da da nb nb da da da da da da da da da da da da en en de en de da da da en da nb da da da da da da da da en es da de sv da da en nn da da da da nb nn da da da da da nb da nn da da da da nb nn nl da tr da en es en en
Top 10 – Gode Halloween-gys
7 fremragende film om kulter
7 fremragende film om zombier
7 fremragende film med Bruce Willis
Jesús Franco leverer jazzede drab, smukke kvinder og en grum seriemorder-klassiker
Filmanbefalinger: Jeg har netop været en tur i den spanske filmskaber Jesús Franco-land – eller blot Jess Franco, om man vil. En håndfuld af hans film er nemlig udgivet på dvd her i landet, så det var på tide, jeg fik kastet mig over dem.
De seneste par dage har den således stået på blandt andet jazzede drab og smukke kvinder med den mystiske og musikalske mordthriller Venus in Furs fra 1969 samt en tur til et tågebelagt London, hvor den legendarisk seriemorder slagter kvinder i Jack te Ripper fra 1976.
Venus in Furs: Det hele starter med, at jazzmusikeren Jimmy Logan graver sin trompet op af sandet på en strand i Tyrkiet og efterfølgende finder en død kvinde, der er skyllet på land. Begyndelsen på en musikalsk og passende improvisatorisk mordmysterium, der er mere delirium end gængs erotikthriller, hvor jeg kommer med på både swingende jazzklubber og abstrakte hjernerejser.
Franco spiller her som en virtuos musiker på filmstrimlen, hvor virkelighed og drøm roder sig sammen for den plagede Logan. Han følger mig desuden med en fabulerende voice-over filmen igennem, mens fotograf Angelo Lotti spiller sammen med den viltre lydside og dansende historie med både slowmotion, hurtige zooms, intense nærbilleder og kulørte farvefiltre. Lækkert.
James Darren er både nærværende og fjern i blikket som Logan, Barbara McNair er skøn som sensuel sangerinde, mens Maria Rohm bringer erotisk mystik til rollen som den både døde og levende Wanda. Ja, jeg kan kun anbefale dig Venus in Furs, hvor min favorit Klaus Kinski også dukker op i en lille, men vigtig rolle.
Jack te Ripper – Kvindeslagten fra London: Klaus Kinski indtager den noget mere dominerende titelrolle i Francos Jack te Ripper-filmatisering. Nemlig som den enigmatiske og legendariske seriemorder, der sprætter prostituerede kvinder op i 1880’ernes London. Et både halvsløvt, men også stemningsmættet og brutalt favntag med morderen, der aldrig blev identificeret.
Det gør han dog her, hvor Kinski med både mani og uhyggeligt ro portrætterer den plagede morder, der er læge om dagen og kvindeslagter om natten. En meget mindre opløftende og kulørt film end Venus in Furs, men også med tag om kombinationen af mord, kvinder og mystik. Men start med førstnævnte titel.
Er du sulten på mere Jesús Franco?
Det er det danske selskab Another World Entertainment, der står bag de to udgivelser, og hvis du får smag for mere, har de udgivet et par andre Franco-titler. Nemlig Marquis De Sade – Eugenie og Marquis De Sade – Justine samt Ilsa – Te Mad Butcher og 99 Women. Tjek også dem.
Billede, lyd og ekstramateriale:
Venus in Furs-udgivelsen lyder godt og står ligeledes flot på dvd med kun ganske få scener præget af slitage, intet graverende. Desuden medfølger interviews med Franco, der taler om filmen og sit øvrige virke (20 og 18 minutter) samt et interview med Rohm (11 minutter) plus trailer, biografier og billedgalleri.
Jack te Rippers dunkle billeder står fint på dvd, hvor lydsiden går klart, men lidt fladt igennem. Ekstramaterialet består tre dokumentarer, der ser på filmen og Francos virke med interviews, arkivmateriale og filmklip (22, 25 og 17 minutter) plus en brutalt slettet scene og trailers samt et billedgalleri.
– Besøg Filmskribenten på Facebook her.
[tabgroup][tab title=”Jesús Franco | Filmanbefalinger”]
Titel: Venus in Furs, 1969
Medvirkende: James Darren, Barbara McNair, Maria Rohm, Klaus Kinski m.fl.
Udgiver: Another World Entertainment
Titel: Jack te Ripper – Kvindeslagteren fra London, 1976
Medvirkende: Klaus Kinski, Josephine Chaplin, Andreas Mannkopff m.fl.
Udgiver: Another World Entertainment[/tab][/tabgroup]
https://filmskribenten.dk/wp-content/uploads/2016/07/Venus-in-Furs-Jack-the-Ripper-dvd-anmeldelse-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2016-08-16 07:44:112016-08-16 07:44:11Jesús Franco leverer jazzede drab, smukke kvinder og en grum seriemorder-klassiker
SUICIDE SQUAD: Selvmordsbanden roder rundt i tegneserie-tjubang
11. august 2016/i Anmeldelser, Biograf /af Bjarke Friis Kristensen
Biografanmeldelse: Lad mig med det samme sige, at selvom Jokeren spiller en hovedrolle i PR-maskinen for filmen, agerer han kun statist i den buldrende og rodede, men også herligt tegneserieagtige Suicide Squad.
Så nu hvor Jared Leto som Batmans ikoniske nemesis er henvist til filmens udkant, træder andre spændstige karakter i front for denne klodsede kolos. Desværre også lidt for mange til, at instruktør og manusforfatter David Ayer formår at balancere dem på engagerende vis.
Her præsenteres vi nemlig for hele ni superskurke plus det løse, der hyres til at bekæmpe en grum überfjende… fordi ondt skal bekæmpes med ondt. Eller noget i den dur. Det er sådan set plottet.
Men selvom historien nærmest ikke kan være mere simpel – hvilket bestemt kan være en styrke – fortælles den unødigt kringlet. Den er overlæsset med abrupte flashbacks og skydes af i et actiontempo, der desværre også efterlader ellers potentielt spændende karakterer uden egentlig pondus og dramatisk tyngde.
Bare rolig, der er også gode ting at sige. For jeg hader ikke filmen. Det er mest af alt en frustrerende oplevelse. Der er nemlig elementer, hele passager og flere karakterer, der fungerer.
Blandt andet seje zombiemonstre, dynamiske og sjove scener, hvor selvmordsbanden får plads og ro til at spille op mod hinanden, mens eksempelvis Will Smith er cool som den både kyniske og faderligt varme snigmorder Deadshot.
Han udgør filmens hjerte i slænget af bad guys, der blandt andre også tæller den skumle heks Enchantress (Cara Delevigne), den maniske Captain Boomerang (Jai Courtney) og Jokerens psykotiske kæreste Harley Quinn (Margot Robbie), mens Viola Davis er badass som hende, der får idéen at samle skurkeholdet.
Ja, det er en ret fjollet præmis, men det fungerer med sin egen tegneserielogik (sådan cirka), hvor det blandt andet skal give mening at hyre Harley Quinn til at bekæmpe monstre med et baseballbat i stedet for automatvåben.
Men det fungerer for mig (sådan cirka), da jeg overvejende godt kan lide filmens tegneserieæstetik og det både skørt sprudlende og dystre univers. Desværre får rodebutikken aldrig for alvor fundet en medrivende retning på sine antiheltes mission og kampen mod überskurken.
Nå ja, og så er det altså nederen, at filmen fortaber chancen at bringe Jokeren tilbage i filmmanegen, men blot giver ham en hovsa-plads i eskapaderne. Han flagrer mest af alt løsrevet rundt og får aldrig farlig tilstedeværelse. Derimod indtager Harley Quinn og Deadshot de egentlig hovedroller.
Dem bærer de da også ok i dette sammenklippede clusterfuck, der vakler i mål efter en generisk superheltefinale, der er set 100 gange før. Nej, potentialet til original antihelte-action indfries ikke, men kvæles i en rodet historie uden nok mindeværdige scener, men nok med tegneserie-tjubang til nogenlunde at underholde mig.
– Suicide Squad får 3 ud af 6 stjerner:
Suicide Squad har premiere over hele landet den 11. august 2016.
[tabgroup][tab title=”Suicide Squad | Biografanmeldelse”]
Titel: Suicide Squad, 2016
Release: den 11. august 2016
Medvirkende: Will Smith, Jared Leto, Margot Robbie m.fl.
https://filmskribenten.dk/wp-content/uploads/2016/08/suicide-squad-biograf-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2016-08-11 07:38:002016-08-11 10:52:25SUICIDE SQUAD: Selvmordsbanden roder rundt i tegneserie-tjubang
Der er creepy stemning og grumt gys i Te House at te End of Time
1. august 2016/i Anmeldelser, Blu-ray/DVD, Filmanbefaling /af Bjarke Friis Kristensen
Filmanbefaling: Bered dig på et frisk opbud af gysergenrens velkendte varemærker med haunted house-gyset Te House at te End of Time. Lad mig blot liste et par af dem: Et stort knirkende hus, dunkle kældre, tunge skygger, en grum tragedie, familieproblemer samt børn og gamle damer. Gisp!
Ja, listen kunne fortsætte, men ovennævnte er nogle af hovedelementerne i dette stemningsfulde gys. Ganske vist leveres der også et par forcerede jump scares, men også et par velplacerede og fint opbyggede af slagsen. Først og fremmest er det dog den creepy stemning og mysteriet i huset, der bærer filmen for mig,
I filmens prolog omkommer en mand og hans søn under mystiske omstændigheder i deres store, dunkle hus. Hustruen og barnets mor, Dulce, efterlades nu alene tilbage og idømmes uskyldigt livsvarig fængsel for mordene.
Efter 30 år og endt dom vender hun nu tilbage til huset, der gemmer på hjernevridende hemmeligheder. Hun vil se fortidens tragedie i øjnene og finde sandheden bag det grumme mordmysterium, der har sendt lange skygger ind over hendes liv.
Ganske vist trækker instruktør Alejandro Hidalgo på velkendte genreelementer, men gør det overvejende frisk, vellykket og ikke mindst med et godt greb om at stable olm stemning på benene. Så pyt med et par overflødige chok og en historie, der bliver liiiidt tung i røven med et par overfortalte pointer.
For filmen er både smuk, grum og herligt tung i sin atmosfære, hvor man kommer med Dulce rundt i både husets isnende indre samt den martrede kvindes eget forpinte sind. Ja, her leges oplagt med både tid og sted, mens det (ikke altid lige overraskende) mysterium folder sig intenst ud.
Te House at te End of Time er udgivet på dvd, men indeholder desværre kun trailer og billedgalleri som ekstramateriale. Den kan desuden streames hos Blockbuster.dk HER eller købes på dvd HER.
– Besøg Filmskribenten på Facebook her.
[tabgroup][tab title=”Te House at te End of Time | Filmanbefaling”]
Originaltitel: La casa del fin de los tiempos, Venezuela, 2013
Medvirkende: Rosmel Bustamante, Adriana Calzadilla, Simona Chirinos m.fl.
Distributør: Another World Entertainment[/tab][/tabgroup]
https://filmskribenten.dk/wp-content/uploads/2016/08/the-house-at-the-end-of-time-dvd-anmeldelse-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2016-08-01 06:58:032016-08-01 10:46:31Der er creepy stemning og grumt gys i Te House at te End of Time
FØLG OS PÅ FACEBOOK
‘Triangle of Sadness’ smadrer satiren lige i fjæset på dig22. september 2022 - 12:54
Idyllen krakelerer på underholdende vis i ‘Don’t Worry Darling’22. september 2022 - 12:53
En glubsk løve er generisk løs på savannen i ‘Beast’22. september 2022 - 12:53
‘Moonage Daydream’ er en forrygende fabulerende Bowie-dokumentar15. september 2022 - 06:51
‘Ticket to Paradise’ er en rom com med delvis charme15. september 2022 - 06:50
Hvem er mon morderen i den intense ‘Bodies Bodies Bodies’?8. september 2022 - 15:53
‘Official Competition’ spidder skarpt kunstens forfængelighed1. september 2022 - 09:38
Der er skrækklichéer og en grum overraskelse i ‘Te Invitation’1. september 2022 - 09:38
Jeg blev forført af fremtidens sjælesøgning i ‘After Yang’25. august 2022 - 06:35
‘Bamse’ bøjer uelegant sine pointer i sort/hvide knækpølser25. august 2022 - 06:35
Alt indhold tilhører Filmskribenten.dk
Ved brug kontakt Filmskribenten.dk
Følg os på Facebook
‘Triangle of Sadness’ smadrer satiren lige i fjæset på dig22. september 2022 - 12:54
Idyllen krakelerer på underholdende vis i ‘Don’t Worry Darling’22. september 2022 - 12:53
En glubsk løve er generisk løs på savannen i ‘Beast’22. september 2022 - 12:53
‘Moonage Daydream’ er en forrygende fabulerende Bowie-dokumentar15. september 2022 - 06:51
‘Ticket to Paradise’ er en rom com med delvis charme15. september 2022 - 06:50
KATEGORIER Vælg kategori 4K Ultra HD/Blu-ray  (124) 7 fremragende film  (4) Anmeldelser  (1.172) Artikel  (50) Biograf  (649) Bizart  (57) Blodig Weekend  (35) Blodig Weekend 2013  (5) Blodig Weekend 2014  (4) Blodig Weekend 2015  (2) Blodig Weekend 2017  (5) Blodig Weekend 2018  (5) Blodig Weekend 2019  (5) Blu-ray-anbefaling  (96) Blu-ray/DVD  (769) CPH PIX  (10) CPH PIX 2010  (13) CPH PIX 2011  (19) CPH PIX 2012  (19) CPH PIX 2013  (15) CPH PIX 2014  (6) CPH PIX 2015  (6) CPH PIX 2016  (8) CPH PIX 2017  (9) CPH PIX 2018  (10) Den skal du se  (2) Dvd-anbefaling  (2) En filmserie du skal se  (2) En klassiker du skal se  (1) En nyklassiker du skal se  (4) En serie du skal se  (50) Events  (45) Fanart  (122) Filmanbefaling  (10) Filmsjov  (263) Gossip  (1) Ikke kategoriseret  (12) Inteview  (15) Konkurrence  (1) kortfilm  (63) Kunst  (39) Mashup  (62) Merchandise  (1) Montage  (66) musikvideo  (16) Nyhed  (47) Nyheder  (222) Plakater  (139) Q&A  (1) sammenklip  (22) Shopping  (4) snik snak  (5) sniksnak  (141) soundtrack  (1) Spoof  (100) Streaming  (4) supercut  (96) Top liste  (8) Top ti liste  (12) trailer  (133) Uncategorized  (5)
ARKIV Vælg måned september 2022 august 2022 juli 2022 juni 2022 maj 2022 april 2022 marts 2022 februar 2022 januar 2022 december 2021 november 2021 oktober 2021 september 2021 august 2021 juli 2021 juni 2021 maj 2021 april 2021 marts 2021 november 2020 oktober 2020 september 2020 august 2020 juli 2020 juni 2020 maj 2020 april 2020 marts 2020 februar 2020 januar 2020 december 2019 november 2019 oktober 2019 september 2019 august 2019 juli 2019 juni 2019 maj 2019 april 2019 marts 2019 februar 2019 januar 2019 december 2018 november 2018 oktober 2018 september 2018 august 2018 juli 2018 juni 2018 maj 2018 april 2018 marts 2018 februar 2018 januar 2018 december 2017 november 2017 oktober 2017 september 2017 august 2017 juli 2017 juni 2017 maj 2017 april 2017 marts 2017 februar 2017 januar 2017 december 2016 november 2016 oktober 2016 september 2016 august 2016 juli 2016 juni 2016 maj 2016 april 2016 marts 2016 februar 2016 januar 2016 december 2015 november 2015 oktober 2015 september 2015 august 2015 juli 2015 juni 2015 maj 2015 april 2015 marts 2015 februar 2015 januar 2015 december 2014 november 2014 oktober 2014 september 2014 august 2014 juli 2014 juni 2014 maj 2014 april 2014 marts 2014 februar 2014 januar 2014 december 2013 november 2013 oktober 2013 september 2013 august 2013 juli 2013 juni 2013 maj 2013 april 2013 marts 2013 februar 2013 januar 2013 december 2012 november 2012 oktober 2012 september 2012 august 2012 juli 2012 juni 2012 maj 2012 april 2012 marts 2012 februar 2012 januar 2012 december 2011 november 2011 oktober 2011 september 2011 august 2011 juli 2011 juni 2011 maj 2011 april 2011 marts 2011 februar 2011 januar 2011 december 2010 november 2010 oktober 2010 september 2010 august 2010 juli 2010 juni 2010 maj 2010 april 2010 marts 2010 februar 2010 januar 2010 december 2009 november 2009 oktober 2009
© Copyright - Filmskribenten - powered by Enfold WordPress Theme